Document ID: 31988R3240

31988R3240
L 289/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EИО) № 3240/88 НА СЪВЕТА
от 18 октомври 1988 година
за изменение на Регламент (EИО) № 2915/86 относно създаване на разпоредби от социално-структурен характер, приложими в областта на земеделието за Канарските острови
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Акта за присъединяване на Испания и Португалия и по-специално член 25, параграф 3 от него,
като взе предвид предложението на Комисията,
като има предвид, че Регламент (EИО) № 2915/86 (1) разшири обхвата на множество социално-структурни мерки, приложими към всички региони на Общността, към Канарските острови, с оглед развитието на техните земеделски структури;
като има предвид, че поради особено неподходящите им земеделски структури, следните мерки трябва също да бъдат направени приложими към Канарските острови: схемата за поощряване прекратяването на земеделски дейности, приета от Регламент (EИО) № 1096/88 (2) и системата от помощи за поощряване на формирането и подпомагането дейността на организации на производителите от секторите на плодовете и зеленчуците, предвидени в Регламент (EИО) № 1035/72 (3), последно изменен с Регламент (EИО) № 2238/88 (4);
като има предвид, че прилагането на горепосочените социално-структурни мерки към Канарските острови е съвместимо с общите цели на Общата селскостопанска политика,
ПРИЕ НАСТОЯЩИЯ РЕГЛАМЕНТ:
Член 1
С настоящото член 1, параграф 1 от Регламент (EИО) № 2915/86 се заменя със следното:
„1. Общите мерки, въведени от:
-
Регламент (EИО) № 797/85 на Съвета от 12 март 1985 г. относно подобряване на ефикасността на земеделските структури (5), последно изменен с Регламент (EИО) № 1137/88 (6),
-
Регламент (EИО) № 355/77 на Съвета от 15 февруари 1977 г. относно общи мерки за подобряване на условията за преработка и пускането на пазара на земеделските и рибарските продукти (7), последно изменен с Регламент (EИО) № 1760/87 (8),
-
Регламент (EИО) № 1360/78 на Съвета от 19 юни 1978 г. относно групите от производители и сдруженията на производителите (9), последно изменен с Регламент (EИО) № 1760/87,
-
Регламент (EИО) № 1096/88 на Съвета от 25 април 1988 г. относно установяване на схема на Общността за поощряване прекратяването на земеделска дейност (10),
-
и членове 13, 14 и 36 от Регламент (EИО) № 1035/72 на Съвета от 18 май 1972 г. относно общата организация на пазара на плодове и зеленчуци (11), последно изменен с Регламент (EИО) № 2238/88 (12),
се прилагат за Канарските острови.
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Люксембург на 18 октомври 1988 година.

Labels: 18
15
19
6